Timepeace

Timepeace  er det sjuande studioalbumet til den amerikanske musikaren Terry Callier, gjeve ut i 1998. Det var det første albumet hans på nesten tjue år. Han hadde gjeve ut fleire album i 1970-åra, men gav seg med musikken tidleg i 1980-åra då han fekk foreldreretten over dottera si. Han byrja då å studere informatikk og sosiologi ved University of Chicago, der han sidan vart tilsett. 

Mot slutten av 1980-åra byrja britiske DJ-ar å oppdage og spele musikken hans. I 1990-åra vart Callier etter kvart henta over til Storbritannia på spele på klubbar der, noko han ofte gjorde i feriane sine. 

I 1994 gav Urban Species ut det første albumet sitt, Listen, der tittelsporet sampla basslinja og gitarriffet frå Callier-songen «You Goin' Miss Your Candyman» frå 1973. Seint i 1990-åra byrja Callier på eit comeback i plateindustrien og samarbeidde med Urban Species på EP-plata deira Religion and Politics i 1997 og medverka på Beth Orton-EP-en Best Bit, før han gav ut Timepeace i 1998. 

Albumet nådde 92. plassen på den britiske albumlista. Callier vann Dei sameinte nasjonane sin Time For Peace-pris for eineståande kunstnarisk medverknad til verdsfred med dette albumet. 

Innhald

Medverkande
 Terry Callier - vokal, akustisk gitar
 Ernie Denov - gitar (spor 1)
 John McLean - gitar (spor 2, 13)
 John Moulder - gitar (spor 3, 6, 11-13)
 Dave Onderdonk - gitar (spor 4)
 Jim Mullen - gitar (spor 5, 7)
 Mike Kocour - piano, orgel (spor 1)
 Mark Edwards - orgel (spor 5), piano (spor 5, 7, 9)
 Eric Hochberg - bass (spor 1-3, 12-13), kontrabass (spor 4, 6)
 Dave Barnard - bass (spor 5, 7, 9)
 Morris Jennings - trommer (spor 1, 3, 12)
 Alfredo Alias - trommer (spor 2, 4, 6)
 Dave Trigwell - trommer (spor 5, 7, 9)
 Hank Guaglione - trommer (spor 11)
 Paul Wertigo - trommer (spor 13)
 Pennington McGee - perkusjon (spor 1-4, 11-13)
 Boscoe D'Olivera - perkusjon (spor 5, 7, 9)
 Gary Plummley - tenorsaksofon (spor 5), sopransaksofon (spor 7, 9)
 Larry Bowen - trompet (spor 11-13)
 Suzanne Palmer - korvokal (spor 3, 11-13)
 Toni Moore - korvokal (spor 3, 11-13)
 Veronica Cowper - korvokal (spor 5, 7, 9)

Teknisk
 Produsent: Brian Bacchus (spor: 2-7, 9, 11-13), Eric Hochberg (spor: 1, 13) 
 Miksa og mastra av  James Nichols
 Lydteknikarar:  Craig Williams (spor: 1-4, 6, 8, 11-13), Michael Ade (spor: 5, 7, 9, 10) 
 Assisterande lydteknikar: Natalie Heath (spor: 5, 7, 9, 10) 
 Notat i plateomslaget: Johnny Chandler

Kjelder

Kategori:Musikkalbum frå 1998
Kategori:Terry Callier-album